als_Latn dik_Latn sag_Latn
Mediat serbe raportojne sot se Ismail Morinaj, 32 vjeç me banim ne Itali është personi që lëshoi nga kupola e kishës serbe të Arhangjelit të Shenjtë mbi stadiumin serb “Partizani” dronin me flamurin e Shqipërisë së Madhe në ndeshjen e futbollit Shqipëri-Serbi.
Morinaj, i specializuar në alpinizëm dhe ngjitje, u fut në Serbi më 11 tetor me një automjet me targa italiane dhe qëndroi në një hotel pranë stadiumit Partizan, duke përdorur kartën e identitetit italiane, theksojne mediat serbe.
Sipas tyre, Morinaj menjëherë pas ndeshjes iku nga Serbia, por policia serbe gjatë fundjavës e ka identifikuar dhe ka kërkuar ndihmën e Interpolit në kapjen e tij.
Te njejtat media implikojnë sërish vëllain e kryeministrit Edi Rama. Sipas tyre, ka raporte se Morinaj dhe Olsi Rama njihen shumë mirë dhe sëbashku ata kanë planifikuar futjen e dronit në stadium për të shkaktuar trazira gjatë ndeshjes.
Sipas tyre, pasi Morinaj ka lëshuar dronin mbi stadium, komandimin e ti e ka marrë Olsi Rama përmes një programi të instaluar më herët në celularin e tij, iphone.
als_Latn als_Latn als_Latn als_Latn als_Latn